Document ID: 32007D0115

ODLOČBA KOMISIJE
z dne 12. februarja 2007
o spremembi Odločbe 2004/432/ES o odobritvi programov nadzora nad ostanki škodljivih snovi, predloženih s strani tretjih držav v skladu z Direktivo Sveta 96/23/ES
(notificirano pod dokumentarno številko C(2007) 403)
(Besedilo velja za EGP)
(2007/115/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS in 91/664/EGS (1) ter zlasti četrtega pododstavka člena 29(1) in člena 29(2) Direktive,
ob upoštevanju naslednjega:
(1)
Direktiva 96/23/ES določa ukrepe za spremljanje snovi in skupin ostankov iz Priloge I k Direktivi. V skladu z Direktivo 96/23/ES morajo zadevne tretje države za vključitev na sezname tretjih držav, iz katerih je državam članicam dovoljeno uvažati živali in osnovne proizvode živalskega izvora, ki jih zajema ta direktiva, in za ohranitev na teh seznamih, ki so določeni v zakonodaji Skupnosti, predložiti program z jamstvi, ki jih dajejo v zvezi z nadzorom skupin ostankov in snovi iz navedene direktive.
(2)
Odločba Komisije 2004/432/ES z dne 29. aprila 2004 o odobritvi programov nadzora nad ostanki škodljivih snovi, predloženih s strani tretjih držav v skladu z Direktivo Sveta 96/23/ES (2) vsebuje seznam tretjih držav, ki so predložile program nadzora nad ostanki z jamstvi, ki jih dajejo v skladu z zahtevami navedene direktive.
(3)
Nekatere tretje države so Komisiji predložile programe nadzora nad ostanki za živali in proizvode živalskega izvora, ki v Odločbi 2004/432/ES trenutno niso navedeni. Ocene navedenih programov in dodatne informacije, ki jih je zahtevala Komisija, zadostujejo kot zagotovila v zvezi z nadzorom nad ostanki za te živali in proizvode v navedenih tretjih državah. Zadevne živali in proizvode živalskega izvora je zato treba za navedene tretje države vključiti na seznam iz navedene odločbe.
(4)
Nekatere tretje države so prostovoljno prosile, da niso vključene na seznam iz Odločbe 2004/432/ES za nekatere kategorije živali in proizvodov živalskega izvora. Vnose za zadevne živali in proizvode živalskega izvora je zato treba za navedene tretje države črtati s seznama.
(5)
Nekatere tretje države, ki so za nekatere živali ali proizvode živalskega izvora trenutno navedene v Odločbi 2004/432/ES, Komisiji niso predložile zahtevanih jamstev za nekatere od teh živali in proizvodov živalskega izvora. Ker takšnih jamstev ni, je zato treba vnose za ustrezne živali in proizvode živalskega izvora za navedene tretje države črtati s seznama. Zadevne tretje države so bile ustrezno obveščene.
(6)
Poleg tega so nekatere tretje države v Prilogi k Odločbi 2004/432/ES navedene za govedo, ovce/koze, prašiče in kopitarje z omejitvijo „samo čreva“. Ta omejitev je bila vstavljena v navedeno prilogo kot podatek o tretjih državah, iz katerih naj bi bil uvoz črev dovoljen. Vendar tem tretjim državam ni bilo treba predložiti programov nadzora nad ostanki v odobritev posebej za čreva, ker program nadzora nad ostanki za te proizvode ni potreben. Zaradi jasnosti zakonodaje Skupnosti je treba vnose z omejitvijo „samo čreva“ črtati s seznama iz Priloge k Odločbi 2004/432/ES, brez poseganja v uvoz takšnih proizvodov.
(7)
Za oceno programov nadzora nad ostanki za vse kategorije živali in proizvodov živalskega izvora iz Norveške je pristojen Nadzorni organ EFTA. Zato je treba vnose za navedeno državo črtati s seznama iz Priloge k Odločbi 2004/432/ES.
(8)
Državna skupnost Srbija in Črna gora je razpadla. Zato je treba opombo, ki se nanaša na prejšnje ime, črtati s seznama iz navedene priloge.
(9)
Odločbo 2004/432/ES je zato treba ustrezno spremeniti.
(10)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2004/432/ES se nadomesti z besedilom iz Priloge k tej odločbi.
Člen 2
Ta odločba se uporablja od sedmega dne po objavi v Uradnem listu Evropske unije.
Člen 3
Ta odločba je naslovljena na države članice.
V Bruslju, 12. februarja 2007

Labels: 20
17
5
6